Diari Oficial de la Generalitat Valenciana


Sumari del DOGV 5761, del 13-05-2008 (2008/5916)

DECRET 68/2008, de 9 de maig, del Consell, pel qual es constituïx la Junta Distribuïdora de l'Herència Intestada de Josefina Verduch Esteban a favor de la Generalitat.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5761

Data del DOGV
:   13-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5916


Data del document
:   09-05-2008

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * herència

DECRET 68/2008, de 9 de maig, del Consell, pel qual es constituïx la Junta Distribuïdora de l'Herència Intestada de Josefina Verduch Esteban a favor de la Generalitat. [2008/5916]  
L'article 43.3 de la Llei 14/2003, de 10 d'abril, de Patrimoni de la Generalitat, establix que en cas de successió intestada, i a falta de persones amb dret a heretar, els béns s'integraran en el patrimoni de la Generalitat quan el causant tinga la condició jurídica de valencià. Este precepte no ha sigut desplegat reglamentàriament.  
D'altra banda, l'article 50 de l'Estatut d'Autonomia de la Comunitat Valenciana, en l'apartat 1.c), establia que els béns procedents d'herències intestades, quan el causant tinga la condició jurídica de valencià, s'integraran en el patrimoni de la Generalitat en els termes que establisca la legislació de l'Estat. En conseqüència, procedix l'aplicació, per a la liquidació de les herències intestades i la distribució dels cabals hereditaris, del procediment regulat en el Decret 2091/1971, de 13 d'agost, sobre règim administratiu de la successió abintestat a favor de l'Estat, i del que disposen els articles 956 a 958 del Codi Civil.  
En este sentit s'ha manifestat la Sentència núm. 646/07 del Tribunal Superior de Justícia de la Comunitat Valenciana, Sala Contenciosa Administrativa, Secció 2, de 25 de juny de 2007, recaiguda en el recurs núm. 0001411/2005, sobre el destí dels béns procedents del cabal hereditari de Josefina Verduch Esteban.  
Per això, per a complir en els seus propis termes la sentència mencionada, d'acord amb el que disposa la Resolució de 21 de febrer de 2008, del conseller d'Economia, Hisenda i Ocupació, es considera necessari constituir un òrgan col·legiat que assumisca les funcions que el Decret 2091/1971, de 13 d'agost, atribuïx a les Juntes Provincials de l'Estat, i permeta l'aplicació del procediment regulat en el decret esmentat.   
En conseqüència, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 9 de maig de 2008,   
DECRETE  
Article 1  
Es constituïx la Junta Distribuïdora de l'Herència Intestada de Josefina Verduch Esteban, que assumirà, per a la distribució del cabal relicte de la dita herència, les funcions que atribuïx a les Juntes Provincials Distribuïdores d'Herències de l'Estat el Decret 2091/1971, de 13 d'agost, sobre règim administratiu de la successió abintestat a favor de l'Estat.  
Article 2  
La Junta Distribuïdora de l'Herència Intestada de Josefina Verduch Esteban estarà integrada pels membres següents:  
El president, que és el sotssecretari de la conselleria d'Economia, Hisenda i Ocupació, i té vot diriment en cas d'empat.  
Com a vocals:  
a) Un representant de cada un dels departaments següents: conselleria de Benestar Social, conselleria de Cultura i Esport i conselleria d'Educació, amb categoria no inferior a cap d'àrea.  
b) L'advocat coordinador de l'Advocacia de la Generalitat en la conselleria d'Economia, Hisenda i Ocupació.  
c) L'interventor delegat en la conselleria d'Economia, Hisenda i Ocupació.  
d) El president de la Diputació Provincial de València, o persona en qui delegue.  
e) L'alcalde de l'Ajuntament de Cheste, o persona en qui delegue.  
Les funcions de secretari seran exercides pel cap del Servici de Patrimoni, que tindrà veu, però no vot.  
La pertinença a la Junta està determinada per raó del càrrec, en cas d'impossibilitat d'assistència de la persona designada actuarà la persona que estiga exercint accidentalment les seues funcions.  
Article 3  
D'acord amb el que disposa últim paràgraf de l'article 25 del Decret 2091/1971 mencionat, en concordança amb el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'haurà d'alçar acta de la primera reunió, que haurà de reflectir la concurrència dels membres corresponents, als efectes que la Junta Distribuïdora quede vàlidament constituïda.  
DISPOSICIÓ ADDICIONAL  
Única  
El present decret entrarà en vigor, a tots els efectes, des de l'endemà de la publicació en el Diari Oficial de la Comunitat Valenciana.  
València, 9 de maig de 2008  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA